Komisijos reglamentas (EEB) Nr. 1759/93
1993 m. liepos 1 d.
dėl operacinių įvykių, nustatančių žemės ūkio perskaičiavimo kursus, taikytinus galvijienos sektoriuje
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1992 m. gruodžio 28 d. Tarybos reglamentą (EEB) Nr. 3813/92 dėl apskaitos vieneto ir perskaičiavimo kursų, taikytinų bendrosios žemės ūkio politikos tikslais [1], ir ypač į jo 6 straipsnio 2 dalį,
kadangi nuo 1993 m. sausio 1 d. Reglamentu (EEB) Nr. 3813/92 įvedama nauja žemės ūkio monetarinė tvarka; kadangi pagal šią tvarką 1993 m. balandžio 30 d. Komisijos reglamentu (EEB) Nr. 1068/93 dėl žemės ūkio perskaičiavimo kursų nustatymo ir taikymo išsamių taisyklių [2] nustatomi operaciniai įvykiai žemės ūkio perskaičiavimo kursams, taikytiniems po pereinamojo laikotarpio priemonių, nustatytų Komisijos reglamento (EEB) Nr. 3820/92 [3] 1 straipsnyje, nepažeidžiant konkrečių taisyklių arba išimčių, kurios, jei reikia, turi būti nustatytos pagal atitinkamuose sektoriuose galiojančias taisykles, remiantis kriterijais, išvardytais Reglamento (EEB) Nr. 3813/92 6 straipsnyje; kadangi todėl reikėtų apibrėžti ir pateikti viename reglamente pataisas dėl operacinių įvykių, nustatančių žemės ūkio perskaičiavimo kursus, taikytinus galvijienos sektoriuje po pereinamojo laikotarpio priemonių, nurodytų Komisijos reglamento (EEB) Nr. 3820/92 1 straipsnyje;
kadangi dėl operacinio įvykio, numatyto Reglamento (EEB) Nr. 1068/93 10 straipsnio 1 dalyje antroje įtraukoje, atsiranda pavojus, kad operatoriai spekuliaciniais tikslais vėluos pristatyti tiekiamus kiekius, leidžiamus pagal Reglamento (EEB) Nr. 859/89 [4] 13 straipsnį su pakeitimais, padarytais Komisijos reglamentu (EEB) Nr. 3831/92 [5]; kadangi atsižvelgiant į tai, kad mėsa pristatoma šviežia, tokia praktika gali pakenkti mėsos kokybei; kadangi todėl reikėtų priimti nuostatą dėl vieno operacinio įvykio pirmąją dieną, kurią tinkamus produktus gali perimti intervencinė agentūra pagal tokio kvietimo dalyvauti konkurse sąlygas;
kadangi siekiant išvengti bereikalingų perskaičiavimo operacijų, konkurso tvarka siūlomos kainos, kaip nurodyta Komisijos reglamente (EEB) Nr. 2173/79 [6] su pakeitimais, padarytais Reglamentu (EEB) Nr. 1809/87 [7], turėtų būti išreikštos ekiu;
kadangi paraiškos konkursui, kurioms taikomos Reglamento (EEB) Nr. 2173/79 nuostatos, yra suformuluojamos taip, kad parduodamų produktų gavėjas negali jų perimti tol, kol nesumokėta nustatyta paraiškos kaina konkrečiai sutarčiai; kadangi norint tiksliai nusakyti tokiu atveju taikytiną operacinį įvykį, kaip numatyta Reglamento (EEB) Nr. 1068/93 10 straipsnio 1 dalies trečioje įtraukoje, reikėtų pasirinkti tokį žemės ūkio perskaičiavimo kursą, kuris galioja pirmojo įnašo apmokėjimo dieną;
kadangi kiekvienu užstatu, minimu Reglamente (EEB) Nr. 2173/79, siekiama užtikrinti, kad būtų laikomasi visų įsipareigojimų, susijusių su paraiškų konkursui pateikimu ir vykdymu; kadangi tokiu atveju yra taikytinas tos dienos, kai įsigalioja užstatas, perskaičiavimo kursas pagal Reglamento (EEB) Nr. 1068/93 10 straipsnio 4 dalies ketvirtą įtrauką; kadangi siekiant, kad tokia diena būtų nustatyta be jokių galimų neaiškumų, tai turėtų būti diena, kuomet paliekamas užstatas arba pateikiamas užstato palikimo įrodymas; kadangi siekiant supaprastinti administravimą tą pačią taisyklę reikėtų taikyti užstatams, paminėtiems Komisijos reglamente (EEB) Nr. 2182/77 [8] su paskutiniais pakeitimais, padarytais Reglamentu (EEB) Nr. 3807/92 [9], Reglamente (EEB) Nr. 985/81 [10] su paskutiniais pakeitimais, padarytais Reglamentu (EEB) Nr. 3807/92, ir Reglamentuose (EEB) Nr. 2539/84 [11] bei (EEB) Nr. 2848/89 [12];
kadangi kitų operacinių įvykių galvijienos sektoriuje nebūtina koreguoti pagal naujos žemės ūkio monetarinės tvarkos principus; kadangi todėl juos reikėtų patvirtinti remiantis Reglamento (EEB) Nr. 3813/92 6 straipsnio 2 dalies nuostatomis;
kadangi šiame reglamente numatytos priemonės atitinka Galvijienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Reglamento (EEB) Nr. 859/89 16 straipsnis keičiamas tokiu straipsniu:
"16 straipsnis
Perskaičiavimo kursas, taikytinas 12 straipsnyje minėtiems kiekiams, yra kursas, galiojantis tą dieną, kai įsigalioja reglamentas, nustatantis maksimalią jautienos supirkimo kainą ir jautienos kiekius, perkamus intervencijai pagal konkurso paraiškas."
2. Reglamento (EEB) Nr. 3445/90 8 straipsnis keičiamas taip:
"8 straipsnis
Perskaičiavimo kursas, taikytinas:
- kiekiams, skirtiems pagalbai, - tai žemės ūkio perskaičiavimo kursas, galiojantis 9 straipsnio 2 dalyje nurodytą dieną,
- užstatų dydžiams - tai žemės ūkio perskaičiavimo kursas, galiojantis tą dieną, kuomet intervencinei agentūrai paliekamas užstatas arba įrodoma, kad jis paliktas."
3. Reglamentas (EEB) Nr. 2173/79 yra taisomas taip:
a) 2 straipsnio 2 dalies c punkto pabaigoje įrašoma "ir išreikštas ekiu";
b) 5 straipsnis keičiamas taip:
"5 straipsnis
Perskaičiavimo kursas, taikytinas iš anksto nustatytoms pardavimo kainoms, yra žemės ūkio perskaičiavimo kursas, galiojantis tą dieną, kada intervencinė agentūra gauna pirmąjį apmokėjimą pagal konkrečią sutartį.";
c) 8 straipsnio 2 dalies c punktas yra keičiamas taip:
"c) kaina, siūloma už toną, išreikšta ekiu;"
d) 9 straipsnis keičiamas taip:
"9 straipsnis
Atsižvelgiant į gautas paraiškas, konkretiems produktams nustatomos minimalios pardavimo kainos, išreikštos ekiu Reglamento (EEB) Nr. 805/68 27 straipsnyje nurodyta tvarka.";
e) 12 straipsnis keičiamas taip:
"12 straipsnis
Perskaičiavimo kursas, taikytinas perskaičiuoti paraiškose nurodytas sumas į nacionalinę valiutą, yra žemės ūkio perskaičiavimo kursas, galiojantis tą dieną, kai intervencinė agentūra gauna pirmąjį apmokėjimą pagal konkrečią sutartį.";
f) 15 straipsnis papildomas tokia dalimi:
"5. Perskaičiavimo kursas, taikytinas užstatų sumoms, minėtoms 1 dalyje, yra žemės ūkio perskaičiavimo kursas, galiojantis tą dieną, kai intervencinei agentūrai paliekamas užstatas arba įrodoma, kad jis paliktas."
4. Reglamentas (EEB) Nr. 2182/77 yra taisomas taip:
a) 4 straipsnio 1 dalis papildoma tokia pastraipa:
"Perskaičiavimo kursas, taikytinas šioje dalyje minimai užstato sumai, yra žemės ūkio perskaičiavimo kursas, galiojantis tą dieną, kai intervencinei agentūrai paliekamas užstatas arba įrodoma, kad jis paliktas.";
b) 8 straipsnis išbraukiamas.
5. Reglamento (EEB) Nr. 985/81 3 straipsnio 2 dalis papildoma tokia pastraipa:
"Perskaičiavimo kursas, taikytinas tokio užstato sumai, yra žemės ūkio perskaičiavimo kursas, galiojantis tą dieną, kai intervencinei agentūrai paliekamas užstatas arba įrodoma, kad jis paliktas."
6. Reglamento (EEB) Nr. 2539/84 5 straipsnis papildoma tokia dalimi:
"4. Perskaičiavimo kursas, taikytinas užstatų sumoms, nurodytoms šio straipsnio 2 ir 3 dalyse, yra žemės ūkio perskaičiavimo kursas, galiojantis tą dieną, kai intervencinei agentūrai paliekamas užstatas arba įrodoma, kad jis paliktas."
7. Reglamento (EEB) Nr. 2848/89 6 straipsnio 2 dalis papildoma tokia pastraipa:
"Perskaičiavimo kursas, taikytinas užstato sumai, yra žemės ūkio perskaičiavimo kursas, galiojantis tą dieną, kai intervencinei agentūrai paliekamas užstatas arba įrodoma, kad jis paliktas."
2 straipsnis
Ir toliau taikomos 1 straipsnyje nepaminėtos nuostatos, susijusios su tais galiojančiais veiksmais dėl žemės ūkio perskaičiavimo kursų, taikytinų galvijienos sektoriuje.
3 straipsnis
Šis Reglamentas įsigalioja 1993 m. liepos 5 d.
1 straipsnio 1 dalis taikoma gavus pirmąją paraišką dalyvauti konkurse dėl intervencinio supirkimo, pradėto 1993-1994 rinkos metais. 1 straipsnio 2-7 dalys taikomos operacijoms, susijusioms su sutartimis, sudarytoms nuo 1993 m. liepos 5 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. liepos 1 d.